پاریس نوتردام کلیساسی

پاريس نوتردام کلیساسي و يا پاريس مريم آنا کيلسه‌سي (فرانسه دیلینده:Cathédrale Notre-Dame de Paris )— پاريس شهري‌نين مرکزينده يئرلشن کاتوليک کيلسه‌سي فرانسه پايتاختي‌نين باشليجا سيموولودور. نوتر-دام ، پاريسين ايلک خريستيان کيلسه‌سي حساب ائديلن، موقدّس استئفان بازيليکاسي‌نين يئرينده، داها دوغروسو Site  آداسي‌نين شرق حيصه‌سينده، دؤردونجو شهر دايره‌سينده 2. ژان-پاول(II Jan-Paul) مئيدانيندا يئرلشير. قوتيک اوسلوبلو کيلسه 1163-1345-جي ايللرده پاريس يئپيسکوپو موريس دئ سولليین(yepiskopu Moris de Süllin)-ین تشبوثو ايله اوجالديلميشدير. کيلسه تام بير مئعمارليق اوسلوبوندان دئييل، بئله‌کي کيلسه‌ده هم ائرکن قوتيک مئعمارليق اوسلوبو، هم ده 13. عصر قوتيک مئعمارليق اوسلوبو جمعلنميشدير. ترانسئپتين هر ايکي طرفينده‌کي قيزيل‌گول پنجره‌لري اؤز حجملرينه گؤره آوروپادا ايلک سيرادادير و اونلارين دياقراملاري 13 مئتردير. کيلسه‌نين اينشاسي تاماملانديغيندا کيلسه غربين ان بؤيوک کيلسه‌لريندن بيري اولموشدو. اينقيلابي موباريزه‌دن سونرا 1844 - 1864-جو ايللرده مئعمار ويوللئ-لئ-دوک(Violle-le-Dük)- ون رهبرليگي آلتيندا کيلسه برپا اولونموش و کيلسه مئعمارليغينا يئني موتيولر علاوه ائديلميشدير.

کيلسه يارانديغي تاريخدن اعتيباراً پاريسين ان سيمووليک مئعمارليق آبيده‌لريندن بيري اولموشدور. اؤز معمارليغي ايله فرقلنن کيلسه اوزون مودّت پاريس مئعمارليغيندا بيرينجيليگي اؤز الينده ساخلايير و کراللارين تاج گئيينديگي ,  رئيمس نوتر-دام( Reyms Notr-Dam) کيلسه‌سي، آميئن نوتر-دام( Amyen Notr-Dam) کيلسه‌سي و بووئ نوتر-دام(Bove Notr-Dam)کيلسه‌لري ايله موقاييسه ائديلير. اؤزونده هم ديني هم ده تاريخي موتيولري ائحتيوا ائدن کيلسه‌لر، فرانسه تاريخي نين موعيّن ائپيزودلاري ايله ياخيندان علاقه‌ليديرلر. بئله‌کي،کيلسه‌لر 1239-جو ايلده موقدس تاجين اورتا عصرلر کرال کيلسه‌سينه گتيريلمه‌سي، 1804-جو ايلده ناپولئونون تاج‌قويما مراسيمي، بوردو هئرسوقونون وافتيز ائديلمه‌سي، آدولف تيئر و سادي کارنونون دفن مراسيملري کيمي تاريخي حاديثه‌لري اؤزونده جمعلشديرير. 26 آوقوست 1944-جو ايلده پاريسين آزاد ائديلمه‌سي گونونده گئنئرال شارل دئ قوللون حوضوروندا ماقنيفيکات سرگيله‌نير. ديني مراسيملره 1970-جي ايل 12 نويابردا شارل دئ قوللون اؤلومو، 1974-جو ايل 6 آپرئلده ژورژ پومپيدونون اؤلومو و 1996-جي ايل 11 يانواردا فرانسوا ميتتئرانين اؤلومو کيمي حاديثه لر داخيلدير. 

داهي فرانسه يازيچيسي ويکتور هوقونون عئيني آدلي تاريخي روماني سايه‌سينده کافئدرال دونيانين ان تانينميش آبيده‌سينه چئوريلير.

بو کيلسه‌ني (عئيني زاماندا کيچيک بازيليکاني) ايل عرضينده 20 ميليوندان چوخ اينسان زيارت ائدير. بو زيارتچي سايي کيلسه‌ني پاريسين و بوتون آوروپانين ان چوخ زيارت ائديلن مکانينا چئويرير. 2013-جو ايلده کيلسه‌نين تيکينتيسي‌نين باشلانماسي‌نين 850 ايلليک يوبيلئيي قئيد ائديلميشدير. دونيانين مدنيت اينجيسي آدلانديريلان کيلسه‌نين بير حيصه‌سي 2019-جو ايل 15 آپرئل تاريخينده يانغين نتيجه‌سينده محو اولموشدور.
بندانگشتی|۲۶ فروردین ۱۳۹۸ یانغینی

قالری

قایناقلار

ائشیک باغلانتیلار

Official website of Notre-Dame de Paris  also 
List of Facts about the Notre-Dame Cathedral in Paris
Notre-Dame de Paris's Singers
Official site of Music at Notre-Dame de Paris
Panoramic view 
Further information on the Organ with specifications of the Grandes Orgues and the Orgue de Choeur
Photos: Notre-Dame de Paris – The Gothic Cathedral, Flickr

بؤلمه:ویکتور هوقو